text: কুম্ভমেলা (দেবনাগরী: कुम्भ मेला) একটি হিন্দু উৎসব। এই উপলক্ষে ধর্মপ্রাণ হিন্দুরা তীর্থস্নান করতে আসেন। বিশ্বের বৃহত্তম শান্তিপূর্ণ সমাবেশ হিসাবে ২০১৩ সালে এখানে ১০ কোটীর বেশি মানুষের আগমন ঘটে।
  
  শ্রীশ্রী রামদাস কাঠিয়াবাবা মহারাজ ব্রজভূমির “ব্রজবিদেহী মহন্ত” এবং কুম্ভ মেলার বৈষ্ণব সম্প্রদায়ের “শ্রীমহন্ত” পদেও আসীন ছিলেন। তিনি ছিলেন এক অসীম শক্তিশালী যোগীরাজ বৈষ্ণবাচার্য। শ্রী বিজয়কৃষ্ণ গোস্বামী বলেছিলেন যে, শ্রীশ্রী কাঠিয়া বাবাজী মহারাজ প্রাচীন যুগের গর্গ, নারদ ইত্যাদি মুনি-ঋষিদের শ্রেণীভুক্ত ছিলেন। তিনি কুম্ভমেলা প্রেসিডেন্ট পদে ছিলেন। 
  
  ব্রজের সাধু মন্ডলী সন্তদাস কাঠিয়া বাবা কে সন্ন্যাস প্রদান করার হেতু তাঁর সন্ন্যাসাশ্রমের নামকরণ হল “সন্তদাস”। তার পরেই যে কুম্ভ মেলা অনুষ্ঠিত হয় তাতেই তাঁকে সন্তদাস কাঠিয়া বাবা কে নিম্বার্ক সম্প্রদায়ের শ্রীমহন্ত পদেও অভিষিক্ত করা হল।
  
  সাধারণ কুম্ভমেলা প্রতি চার বছর অন্তর আয়োজিত হয়। প্রতি ছয় বছর অন্তর হরিদ্বার ও প্রয়াগে (প্রয়াগরাজ) অর্ধকুম্ভ আয়োজিত হয়। প্রতি বারো বছর অন্তর প্রয়াগ, হরিদ্বার, উজ্জ্বয়িনী ও নাসিকে পূর্ণকুম্ভ আয়োজিত হয়। বারোটি পূর্ণকুম্ভ অর্থাৎ প্রতি ১৪৪ বছর অন্তর প্রয়াগে আয়োজিত হয় মহাকুম্ভ।
  
  ২০০৭ সালের জানুয়ারি-ফেব্রুয়ারি মাস নাগাদ ৪৫ দিন ব্যাপী সর্বশেষ অর্ধকুম্ভ আয়োজিত হয়েছে। সাত কোটিরও বেশি হিন্দু তীর্থযাত্রী প্রয়াগে এই মেলায় যোগ দেন। ১৫ জানুয়ারি মকর সংক্রান্তির দিন ৫০ লক্ষ মানুষ তীর্থস্নান করেন।
  
  ২০০১ সালে সর্বশেষ মহাকুম্ভে যোগ দিয়েছিলেন ছয় কোটি হিন্দু। এটিই ছিল ইতিহাসের বৃহত্তম জনসমাবেশ।
  
  কুম্ভমেলা চারটি ভিন্ন ভিন্ন স্থানে আয়োজিত হয়। এই চারটি স্থান নির্বাচিত হয় বৃহস্পতি ও সূর্যের অবস্থান অনুসারে। বৃহস্পতি ও সূর্য সিংহ রাশিতে অবস্থান করলে নাসিকের ত্র্যম্বকেশ্বরে; সূর্য মেষ রাশিতে অবস্থান করলে হরিদ্বারে; বৃহস্পতি বৃষ রাশিতে এবং সূর্য কুম্ভ রাশিতে অবস্থান করলে প্রয়াগে; এবং সূর্য বৃশ্চিক রাশিতে অবস্থান করলে উজ্জয়িনীতে মেলা আয়োজিত হয়।
  
  ছবি 
  
  ত্রিবেণী সঙ্গম  তিনটি নদী যথা গঙ্গা, যমুনা এবং সরস্বতীর মিলনস্থল ।
  
  আরও পড়ুন 
   Kumbha Mela: History and Religion, Astronomy and Cosmobiology, by Subas Rai. Published by Ganga Kaveri Pub. House, 1993. .
   The Kumbh Mela, by Mark Tully (Author), Richard Lannoy (Photographer), Ashok Mahendra (Photographer). Indica Books. 2002. .
   Kumbha Mela, by Jack Hebner. Published by Transition Vendor, 2003. .
   Nashik Kumbh Mela: A Spiritual Sojourn, by Govind Swarup. India Book House Ltd, 2006. .
   Pilgrimage and Power: The Kumbh Mela in Allahabad, 1765-1954, by Kama Maclean. Oxford University Press, USA. 2008. .
  
  তথ্যসূত্র
  
  বহিঃসংযোগ 
  
   Official website of Kumbha mela 2010
   Kumbh Mela Haridwar
   Mela Photographs and Shahi Snaan at the Kumbh
   Video of 2010 Maha Kumbh Mela in Haridwar from Guardian.co.uk
  
  বিষয়শ্রেণী:ভারতের উৎসব
  বিষয়শ্রেণী:হিন্দু উৎসব
title: কুম্ভমেলা